Wilhelm Friedrich Ernst Bach

Wilhelm Friedrich Ernst Bach (1759–1845) var en tysk komponist i musikerfamilien Bach og  den eneste av Johann Sebastian Bachs barnebarn som oppnådde berømmelse som komponist.

 Liv og virke 
Wilhelm Friedrich fikk den første musikkundervisningen av sin far, Johann Christoph Friedrich Bach. Fra 1778 av underviste onkelen Johann Christian Bach i London ham og snart opparbeidet han seg et ry som solist og klaverlærer i byen. Etter onkelens død i 1782, reiste Wilhelm til Paris og Nederland og ble i 1787 Musikdirektor i Minden. 

Til kong Fredrik Vilhelm III av Preussens besøk i byen i 1788 skrev Wilhelm Friedrich Bach kantaten Westphalens Freude. Verket gjorde et slikt inntrykk på kongen at han utnevnte Bach til kapellmester  og cembalist i hoffet til dronning . Hun døde i 1805, og Bach fikk samme stilling hos dronning Louise av Mecklenburg-Strelitz og var i tillegg musikklærer for den prøyssiske prinsen.

Etter at dronning Luise døde i 1811, trakk Bach seg fra alle sine embeter. Prins Heinrich, bror av kong Fredrik Vilhelm III av Preussen, bevilget ham en livslang pensjon på 300 Reichstaler.

Da det gamle Bach-minnesmerket i Leipzig ble avduket 23. april 1843, var WFE Bach til stede som  Johann Sebastian Bachs siste mannlige etterkommer. Under denne tilstelningen ble han kjent med Robert Schumann og Felix Mendelssohn Bartholdy. 

Om møtet skrev Schumann i sitt tidsskrift Neue Zeitschrift für Musik:
«I tillegg til [J.S.] Bach feiret man den eneste av hans barnebarn som er i live, en fremdeles sprek 84-åring med snøhvitt hår og uttrykksfulle trekk, som var kommet fra Berlin sammen med hustru og to døtre. Ingen kjente til ham på forhånd, selv ikke Mendelssohn, som hadde bodd lenge i Berlin og befattet seg så mye med J.S. Bach.»«Der Gefeierte des Tages war außer Bach der einzige seiner noch lebenden Enkel, ein noch rüstiger Greis von 84 Jahren mit schneeweißem Haar und ausdrucksvollen Zügen, der mit Frau und zwei Töchtern von Berlin herüber gekommen war. Niemand hatte von ihm gewußt, selbst Mendelssohn nicht, der so lange in Berlin gelebt, der sich gewiß nach Allem, was Bach betrifft, emsig umgethan ….»

Wilhelm Friedrich Ernst Bach er gravlagt på II. Sophien-Friedhof i Berlin-Mitte.

 Musikk 
Av WFE Bach er det bevart klavermusikk, blant annet tre klaverkonserter, én konsert for to klaver og annet. Dessuten to symfonier, to orkestersuiter, én divertimento, én sekstett, én triosonate for to fløyter og cello, lieder og kantater. Dreyblatt i F-dur er et spesielt seks-hendig stykke der ytterstemmene spilles av en utøver som sitter i midten, flankert av to kvinnelige ledsagere som spiller midt på klaviaturet.

Bachs komposisjoner er relativt konvensjonelle og stilen gjennomgående overflatisk.

 Referanser 

 Kilder 
   (artikkelen omhandler faren; sønnen nevnes.)
[84.htm Wilhelm Friedrich Ernst Bach [84] (Composer)], bach-cantatas.com

 Eksterne lenker 




Kategori:Klassisistiske komponister
Kategori:Tyske komponister
Kategori:Tyske cembalister
Kategori:Personer fra Landkreis Schaumburg